Viggo Hansen

Viggo Ingolf Hansen (født 3. mai 1953 i Skarnes, Hedmark) er en norsk tidligere styrkeløfter, som blant annet er fire ganger norgesmester og én gang nordisk mester. Han er født og oppvokst på Skarnes, og har vært bosatt der hele livet, bortsett fra et par år på 1970-tallet da han i forbindelse med studier på Agder distriktshøyskole bodde i Kristiansand. Han er gift for annen gang med Eva, som han har en sønn sammen med. Han har også to døtre fra sitt første ekteskap. Av yrke har Hansen jobbet med IT, sist som sikkerhetsrådgiver i Ergo Integration. Han har tidligere vært ansatt i blant annet Norsk Brændselolje og Bertel O. Steen.

Hansen representerte Skarnes fra starten av sin styrkeløftkarriere på begynnelsen av 1970-tallet. I perioden 1971 til 1973 vant han tre NM-gull i klasse -56 kg, og i 1975 vant han bronsemedalje i nordisk mesterskap i klasse -52 kg. I forbindelse med at han flyttet til Kristiansand for å studere ved Agder distriktshøyskole, debuterte Hansen for Kristiansand Atletklubb i mars 1976. Han ble da kretsmester i klasse -52 kg, og satte nye sørlandsrekorder i alle disipliner. Han fortsatte suksessen, og under sørlandsmesterskapet i desember senere samme år satte han nye norgesrekorder i alle disipliner. Videre vant han i 1977 gullmedalje i både NM og nordisk mesterskap, og satte igjen nye norgesrekorder i alle disipliner. Hansen vant også sørlandscupen i styrkeløft dette året. Hansens studier var avsluttet i starten av 1978, og han flyttet da tilbake til Skarnes. Han avsluttet med dette sin styrkeløftkarriere.

 Resultater og meritter i styrkeløft http://styrkeloft.no/resultatservice/?page=lofter_vis&id=3753http://styrkeloft.no/gammel/files/historikk/ 

Stevner underlagt Norges Styrkeløftforbund:

Dato Stevne Klasse Plassering KnebøyBenkpress  Markløft Totalt 11.1977  Kretsstevne  -56 kg  1.-plass  155 kg  95 kg  177,5 kg  427,5 kg 04.1977  Nordisk mesterskap  -52 kg  1.-plass  135 kg  92,5 kg  170 kg  397,5 kg 03.1977  NM i styrkeløft  -52 kg  1.-plass  130 kg  90 kg  150 kg  370 kg 01.1977  Sydnorsk mesterskap  -56 kg  1.-plass  Ukjent  Ukjent  Ukjent  390 kg 12.1976  Sørlandsmesterskap  -52 kg  1.-plass  120 kg  85 kg  167,5 kg  367,5 kg 03.1976  Kretsmesterskap  -52 kg  1.-plass  110 kg  80 kg  155 kg  345 kg 05.1975  Nordisk mesterskap  -52 kg  3.-plass  105 kg  70 kg  145 kg  320 kg

Stevner underlagt Norges Kroppsbyggerforbund:

Dato Stevne Klasse Plassering Benkpress Knebøy Markløft Totalt 03.1973  NM i styrkeløft  -56 kg  1.-plass  90 kg  135 kg  182,5 kg  407,5 kg 03.1973  Landskamp mot Sverige  -52 kg  Utenfor konk.  87,5 kg  135 kg  180 kg  402,5 kg 01.1973  Sydnorsk mesterskap  -56 kg  1.-plass  92,5 kg  140 kg  177,5 kg  410 kg 04.1972  NM i styrkeløft  -56 kg  1.-plass  85 kg  125 kg  150 kg  360 kg 01.1972  Sydnorsk mesterskap  -56 kg  1.-plass  77,5 kg  110 kg  135 kg  322,5 kg 05.1971  NM i styrkeløft  -56 kg  1.-plass  70 kg  115 kg  130 kg  315 kg 03.1971  B-NM i styrkeløft  -56 kg  1.-plass  80 kg  100 kg  122,5 kg  302,5 kg

 Referanser 

Kategori:Norske styrkeløftere
Kategori:Fødsler i 1953
Kategori:Norgesmestere i styrkeløft